
  8                                                        DR 30.11.2017                                                    

 
KPKT melalui bomba,Tan Sri Noh Omar telah pun mengumumkan juga mereka 

telah menubuhkan selain daripada peralatan hendak dipasang, termasuk anak-anak ini 
Tuan Yang di-Pertua dilatih untuk tujuan menjadi bomba sukarela di peringkat mereka. 
Paling tidak mereka dapat membantu untuk pencegahan awal ataupun untuk menangani 
masalah awal ini.  

Cuma kita dapati Yang Berhormat Bukit Gantang dan juga rakan-rakan Ahli 
Dewan bahawa ada sekolah-sekolah itu yang dibina di kawasan penempatan yang agak 
amat terpencil, yang sukar untuk kenderaan bomba sampai dan sebagainya. Ini juga 
menjadi faktor yang kita ambil kira dalam perbincangan kita.  

Dalam masa yang sama juga ialah kawasan-kawasan yang diwujudkan dengan 
rumah-rumah ataupun tempat-tempat untuk tahfiz ini kadang-kadang ia amat bergantung 
kepada apa yang boleh saya simpulkan ialah wakaf yang ada orang wakafkan rumah, 
ada orang wakafkan kedai. Akan tetapi environment dan situasi di sekeliling itu tidak 
sesuai untuk pendidikan tahfiz. Ini juga diambil kira dalam mesyuarat dan cadangan-
cadangan penambahbaikan di masa yang akan datang.  

Tuan Yang di-Pertua, kerajaan akan sentiasa memandang tinggi keperluan 
untuk peningkatan maahad tahfiz ini terutamanya dari sudut keselamatan. Oleh sebab 
pada kita, walaupun kita hari ini ada pendaftaran yang 600 lebih dan kita difahamkan ada 
lagi lebih daripada 1,000 maahad-maahad tahfiz yang tidak berdaftar. Mungkin kerana 
mereka melihat kecilnya ia punya tempat dan juga jumlah pelajar jadi mereka memikirkan 
untuk tidak daftar. Namun, dalam keputusan yang telah dibuat kita akan membaiki semua 
tempat ini kerana semua ini adalah merupakan tempat yang melibatkan soal nyawa 
manusia. Terima kasih Tuan Yang di-Pertua. 

 

2. Tan Sri Dato' Seri Abd Khalid bin Ibrahim [Bandar Tun Razak] minta 
Perdana Menteri menyatakan, apakah butiran terperinci mengenai Jabatan Integriti dan 
Tadbir Urus Negara (JITN), kos penubuhan dan operasi di samping risiko campur tangan 
eksekutif dan kebebasan terhakis dalam usaha membanteras rasuah, penyelewengan 
serta penyalahgunaan sumber, dana dan kuasa. 

■1040 

Timbalan Menteri di Jabatan Perdana Menteri [Dato’ Razali bin Ibrahim]: 
Waalaikumussalam warahmatullahi wabarakatuh. Tuan Yang di-Pertua, saya mohon 
keizinan untuk menjawab soalan ini bersekali dengan soalan nombor 24 dalam Aturan 
Urusan Mesyuarat kita hari ini yang ditanyakan oleh Yang Berhormat Kuala Nerus yang 
menyentuh isu yang sama. 

Tuan Yang di-Pertua: Sila. 

Dato’ Razali bin Ibrahim: Tuan Yang di-Pertua, pengurusan integriti dan tadbir 
urus, baik kerajaan merangkumi aspek yang meluas dalam sistem pentadbiran kerajaan 
dan inisiatif anti rasuah merupakan sub set kepada aktiviti pengurusan integriti. 
Kelemahan tadbir urus berulang yang dilaporkan dalam Laporan Ketua Audit Negara, 
prestasi kedudukan negara dalam Indeks Persepsi Rasuah dan penangkapan kes-kes 
rasuah oleh Suruhanjaya Pencegahan Rasuah Malaysia (SPRM) memberi isyarat 
bahawa penambahbaikan perlu untuk diperkasa bagi memacu perubahan, sama ada 
dalam sektor swasta ataupun sektor awam.  

Kerajaan sedia maklum akan kewujudan dan peranan agensi-agensi sedia ada 
dalam pengurusan integriti dan tadbir urus negara seperti SPRM, Suruhanjaya Integriti 
Agensi Penguatkuasaan (SIAP), Institut Integriti Malaysia (INTEGRITI) dan Suruhanjaya 
Hak Asasi Manusia Malaysia (SUHAKAM). 

Namun, pemantapan keutuhan sistem pengurusan pentadbiran kerajaan terus 
dipertingkatkan dengan Arahan Yang Amat Berhormat Perdana Menteri Nombor 1, 
Tahun 2014, berkaitan gerakan pemantapan keutuhan sistem pengurusan pentadbiran 
Kerajaan Malaysia melalui penubuhan Jawatankuasa Integriti dan Tadbir Urus di mana 
matlamat agenda integriti dan tadbir urus baik negara boleh lagi diperkukuh melalui 
perancangan strategik, perancangan pelaksanaan secara rapi oleh sebuah agensi 
peneraju.  

 

 

 



KPKT melalui bomba,Tan Sri Noh Omar telah pun mengumumkan juga mereka telah menubuhkan selain daripada peralatan hendak dipasang, termasuk anak-anak ini Tuan Yang di-Pertua dilatih untuk tujuan menjadi bomba sukarela di peringkat mereka. Paling tidak mereka dapat membantu untuk pencegahan awal ataupun untuk menangani masalah awal ini. Cuma kita dapati Yang Berhormat Bukit Gantang dan juga rakan-rakan Ahli Dewan bahawa ada sekolah-sekolah itu yang dibina di kawasan penempatan yang agak amat terpencil, yang sukar untuk kenderaan bomba sampai dan sebagainya. Ini juga menjadi faktor yang kita ambil kira dalam perbincangan kita. Dalam masa yang sama juga ialah kawasan-kawasan yang diwujudkan dengan rumah-rumah ataupun tempat-tempat untuk tahfiz ini kadang-kadang ia amat bergantung kepada apa yang boleh saya simpulkan ialah wakaf yang ada orang wakafkan rumah, ada orang wakafkan kedai. Akan tetapi environment dan situasi di sekeliling itu tidak sesuai untuk pendidikan tahfiz. Ini juga diambil kira dalam mesyuarat dan cadangan- cadangan penambahbaikan di masa yang akan datang. Tuan Yang di-Pertua, kerajaan akan sentiasa memandang tinggi keperluan untuk peningkatan maahad tahfiz ini terutamanya dari sudut keselamatan. Oleh sebab pada kita, walaupun kita hari ini ada pendaftaran yang 600 lebih dan kita difahamkan ada lagi lebih daripada 1,000 maahad-maahad tahfiz yang tidak berdaftar. Mungkin kerana mereka melihat kecilnya ia punya tempat dan juga jumlah pelajar jadi mereka memikirkan untuk tidak daftar. Namun, dalam keputusan yang telah dibuat kita akan membaiki semua tempat ini kerana semua ini adalah merupakan tempat yang melibatkan soal nyawa manusia. Terima kasih Tuan Yang di-Pertua. 2. Tan Sri Dato' Seri Abd Khalid bin Ibrahim [Bandar Tun Razak] minta Perdana Menteri menyatakan, apakah butiran terperinci mengenai Jabatan Integriti dan Tadbir Urus Negara (JITN), kos penubuhan dan operasi di samping risiko campur tangan eksekutif dan kebebasan terhakis dalam usaha membanteras rasuah, penyelewengan serta penyalahgunaan sumber, dana dan kuasa. #1040 Timbalan Menteri di Jabatan Perdana Menteri [Dato' Razali bin Ibrahim]: Waalaikumussalam warahmatullahi wabarakatuh. Tuan Yang di-Pertua, saya mohon keizinan untuk menjawab soalan ini bersekali dengan soalan nombor 24 dalam Aturan Urusan Mesyuarat kita hari ini yang ditanyakan oleh Yang Berhormat Kuala Nerus yang menyentuh isu yang sama. Tuan Yang di-Pertua: Sila. Dato' Razali bin Ibrahim: Tuan Yang di-Pertua, pengurusan integriti dan tadbir urus, baik kerajaan merangkumi aspek yang meluas dalam sistem pentadbiran kerajaan dan inisiatif anti rasuah merupakan sub set kepada aktiviti pengurusan integriti. Kelemahan tadbir urus berulang yang dilaporkan dalam Laporan Ketua Audit Negara, prestasi kedudukan negara dalam Indeks Persepsi Rasuah dan penangkapan kes-kes rasuah oleh Suruhanjaya Pencegahan Rasuah Malaysia (SPRM) memberi isyarat bahawa penambahbaikan perlu untuk diperkasa bagi memacu perubahan, sama ada dalam sektor swasta ataupun sektor awam. Kerajaan sedia maklum akan kewujudan dan peranan agensi-agensi sedia ada dalam pengurusan integriti dan tadbir urus negara seperti SPRM, Suruhanjaya Integriti Agensi Penguatkuasaan (SIAP), Institut Integriti Malaysia (INTEGRITI) dan Suruhanjaya Hak Asasi Manusia Malaysia (SUHAKAM). Namun, pemantapan keutuhan sistem pengurusan pentadbiran kerajaan terus dipertingkatkan dengan Arahan Yang Amat Berhormat Perdana Menteri Nombor 1, Tahun 2014, berkaitan gerakan pemantapan keutuhan sistem pengurusan pentadbiran Kerajaan Malaysia melalui penubuhan Jawatankuasa Integriti dan Tadbir Urus di mana matlamat agenda integriti dan tadbir urus baik negara boleh lagi diperkukuh melalui perancangan strategik, perancangan pelaksanaan secara rapi oleh sebuah agensi peneraju.